<!DOCTYPE html>
<html lang="zh-CN">
<head>
	<meta charset="UTF-8">
	<title>肾部(足少阴属脏)</title>
	<style>
        /* 这里可以添加一些CSS样式来美化文本，比如字体、颜色、间距等 */
        body {
            font-family: Arial, sans-serif;
            color: #333;
            line-height: 1.6;
        }
        h1 {
            text-align: center;
            color: #666;
        }
        p {
    		text-indent: 2em; /* 这里的值表示每行前面的空格大小 */
		}
		 .highlight {
            /*background-color: yellow;*/ /* 设置背景颜色 */
            color: red; /* 设置文字颜色 */
            font-weight: bold; /* 设置文字加粗 */
        }
    </style>
</head>
<body>
<h1>肾部</h1>
<div>
	<p>肾者，天一之水，先天之本也，位北方故黑。其体常虚，处腰左右，介其中者，有命门火蒸化谷食，名日真阳。肾水充足，自多诞育，享大寿。凡夙夜宣劳，耄老而不倦者，皆肾气之固也。好色之流，先竭肾水，丧其本矣。瞳神下颏两腰，皆其部位，望气者觇之。肾无表证，皆属于里。肾之虚，脉左右尺常细软。其症为头痛，为耳鸣，为耳聋，为盗汗，为夜热，为健忘，为咳嗽，为喘，为吐血，为腰痛，为腿酸足软，为目视无光，为大便结，为小便不禁，为戴阳，为久痢久疟。</p>
	<p>头痛者，血不能充髓海也，<i class="highlight">六味地黄丸</i>主之。耳鸣者，血虚火旺也，<i class="highlight">六味地黄丸加牛膝、知母</i>主之。耳聋者，虚闭也，<i class="highlight">六味地黄丸加枸杞、人参、石喜浦、远志</i>主之。盗汗者，虚热也，生地黄煎，<i class="highlight">八珍汤</i>加黄芪、北五味并主之。夜热者，虚火也，四物汤加丹皮、地骨、 青蒿主之。健忘者，心肾不交也，<i class="highlight">归脾汤、十补丸</i>主之。咳嗽者，虚火铄金也，<i class="highlight">六味地黄丸加白蜜、胡桃</i>主之。喘者，水亏火炎也，知柏八味丸主之。吐血者，血虚血热也，生地黄汤主之。腰痛者，水不足也，六味地黄丸加杜仲、川续断主之。腿酸足软者，血不营筋也， 十全大补汤主之。目视无光者，水不足也，<i class="highlight">六味地黄丸</i>主之。大便结者，血虚液枯也，六味地黄丸加白蜜、胡桃主之。小便不禁者，肾气不约也，十补汤主之。戴阳者，阴火上亢，阴躁似阳躁也，<i class="highlight">金匮肾气丸</i>主之。久痢久疟者，牌肾皆虚也，王母桃主之。</p>
	<p>肾无实证。肾之寒，肾之虚也，脉左右尺必迟沉。 其症为俞门火衰，为不欲食，为鸡鸣泄泻，为天柱骨倒，为蜷卧厥冷，为奔豚。</p>
	<p>命门火衰者，虚象百出，<i class="highlight">左归饮、右归饮</i>主之。不欲饮食者，火力微也，八味地黄丸主之。鸡鸣泄泻者， 肾虚也，加味七神丸主之。天柱骨倒者，督脉空也，<i class="highlight">右归饮</i>主之。蜷卧厥冷者，火衰也，右归饮、理中汤并主之。奔豚者，肾气上冲也，<i class="highlight">奔豚丸</i>主之。</p>
	<p>肾之热，水将涸也，伤寒门有之，而杂证罕见。左尺右尺必沉数，或浮而空，舌黑无液，其症为口燥咽干、为目不明、为小便不利、为小便浊、为小便出血、 为大便秘。</p>
	<p>口燥咽于者，水涸也，<i class="highlight">大承气汤</i>主之。目不明者， 目无血养也，<i class="highlight">知柏八味丸</i>主之。小便不利者，水少也， 滋肾丸主之。小便浊者，湿热结于下焦也，<i class="highlight">萆薢分清饮</i>主之。小便出血者，肾水热也，生地黄汤主之。大便秘者，液涸也，<i class="highlight">大承气汤</i>主之。</p>
	<p> &nbsp &nbsp &nbsp &nbsp &nbsp &nbsp----<i>出自《笔花医镜》</i><br> </p>
</div>
</body>
</html>